बयान जारी हुआ- धर्मगुरु अक्सर मासूम और मजाकिया अंदाज में लोगों से शरारत करते हैं
Tibetan spiritual leader Dalai Lama Kissing Boy On His Lips. Follow Dalai Lama Latest News, Photos and Updates On Dainik Bhaskar (दैनिक भास्कर)
बच्चे को किस करने के मामले में आध्यात्मिक गुरु दलाई लामा ने सोमवार को माफी मांग ली। उन्होंने एक बयान जारी कर कहा कि अगर उनके शब्दों से बच्चे या उसके परिवार की भावनाएं आहत हुई हैं तो वो माफी मांगते हैं। दलाई लामा ने कहा कि वे दुनियाभर में अपने सभी समर्थकों से माफी मांगते हैं।
ऑफिशियल स्टेटमेंट में लिखा गया- दलाई लामा अक्सर मासूम और मजाकिया अंदाज में लोगों से शरारत करते हैं। कई बार ऐसा पब्लिक प्लेस और वीडियो के सामने भी है। हालांकि इस घटना पर वो माफी मांगते हैं। वीडियो किस वक्त का है और कहां पर यह घटना हुई, यह जानकारी अभी सामने नहीं आई है।
VIDEO में ऐसा क्या, जिस पर विवाद हुआ
दलाई लामा का एक वीडियो वायरल है। इसमें एक बच्चा धर्मगुरु से आशीर्वाद लेने आया। दलाई लामा ने उस बच्चे को होठों पर किस कर लिया। इसके बाद उन्होंने अपनी जीभ बाहर निकाली। दलाई लामा ने बच्चे से कहा कि क्या तुम इस जीभ को चूम सकते हो।
लोग बोले- दलाई लामा पर POCSO के तहत केस दर्ज हो
यह वीडियो सामने आने के बाद लोगों ने कहा कि एक अध्यात्मिक गुरु का ये व्यवहार घिनौना है। एक यूजर ने लिखा- दलाई लामा का ऐसा व्यवहार देखकर चौंक गया हूं। इससे पहले भी वो सेक्सिस्ट कमेंट पर माफी मांग चुके हैं, लेकिन एक बच्चे से ऐसा कहना बेहद घृणित है।
एक यूजर ने लिखा- किसी भी बच्चे को ऐसी स्थिति में नहीं डालना चाहिए। दलाई लामा पर प्रोटेक्शन ऑफ चाइल्ड फ्रॉम सेक्शुअल ऑफेंस (POCSO) के तहत केस दर्ज किया जाना चाहिए।
2015 में भी दिया था सेक्सिस्ट बयान, माफी मांगी थी
2015 में BBC को दिए एक इंटरव्यू में दलाई लामा ने कहा था कि उनकी उत्तराधिकारी एक महिला हो सकती है, लेकिन उसे बहुत ही आकर्षक होना चाहिए। हालांकि, इस बयान पर बाद में दलाई लामा ने माफी मांग ली थी। एक स्टेटमेंट तब भी जारी किया गया था।
इसमें कहा गया था- दलाई लामा की मंशा किसी को आहत करना नहीं थी। लोग उनके बयान से काफी आहत हुए हैं और वो इसके लिए माफी मांगते हैं। कई बार ऐसी टिप्पणियां हो जाती हैं, जो किसी संस्कृति में तो मजाक की तरह ली जाती हैं, लेकिन जब दूसरी संस्कृति वाले उसे देखते हैं तो ऐसी घटनाएं मजाक में नहीं ली जातीं।
दलाई लामा ने यह टिप्पणी सबसे पहले 1992 में की थी। तब उन्होंने वोग मैगजीन की फ्रेंच एडिटर के सामने यही बयान दिया था। इसके बाद 2014 अमेरिकन टेलिविजन प्रेजेंटेटर लैरी किंग, 2015 में BBC को दिए इंटरव्यू में और फिर 2019 में BBC की पत्रकार रजनी वैद्यनाथन को दिए इंटरव्यू में दलाई लामा ने यही बयान दोहराया था।
तिब्बत का तीसरा धर्मगुरु होगा 8 साल का मंगोलियाई बच्चा
87 साल के तिब्बती धर्मगुरु दलाई लामा ने चीन को बड़ा झटका दिया है। उन्होंने तिब्बती बौद्ध धर्म का तीसरा सबसे बड़ा धर्मगुरु अमेरिका में पैदा हुए 8 साल के मंगोलियाई बच्चे को बना दिया है। ये जुड़वा बच्चों में से एक है। दलाई लामा ने इस बच्चे को 10वें खलखा जेटसन धम्पा रिनपोछे का पुनर्जन्म बताया। पूरी खबर पढ़ें 